wickkiey/tamil-wikipedia-markdown huggingface dataset:
# தெற்கு மத்திய தொடருந்து மண்டலம் (இந்தியா)



**தெற்கு மத்திய தொடருந்து மண்டலம்** (South Central Railway) இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் செகந்திராபாத்தில் உள்ளது. இது பெரும்பாலும் தெலுங்கானா, ஆந்திரப்பிரதேசம், மகாராட்டிரம் ஆகிய மாநிலங்களுக்கும், தமிழ்நாடு, மத்தியபிரதேசம், கருநாடகம் ஆகிய மாநிலங்களின் சில பகுதிகளுக்கும் தன் சேவையை வழங்குகிறது.  

## வரலாறு
2 அக்டோபர் 1966ல் தெற்கு மத்திய தொடருந்து மண்டலமானது, தென்னக இரயில்வேயிடமிருந்து விஜயவாடா கோட்டம் மற்றும் ஹீப்ளி கோட்டத்தையும், மத்திய இரயில்வேயிடமிருந்து சோலாப்பூர் கோட்டம் மற்றும் செகந்திராபாத் கோட்டத்தினையும் பிரித்து உருவாக்கப்பட்டது. அதனைத் தொடர்ந்து 2 அக்டோபர் 1977ல், தென்னக இரயில்வேயிடமிருந்து குண்டூக்கல் கோட்டம் பிரிக்கப்பட்டு இந்த மண்டலத்துடன் இணைக்கப்பட்டது. மீண்டும் சோலாப்பூர் கோட்டம் மத்திய இரயில்வேயோடு இணைக்கப்பட்டது. பின்பு 17 பிப்ரவரி 1978ல், செகந்திரபாத் கோட்டம் இரண்டாக பிரக்கப்பட்டு ஹைதராபாத் கோட்டம் உருவாக்கப்பட்டது. 1 ஏப்ரல் 2003ல் மண்டலங்கள் மற்றும் கோட்டங்கள் மறுசீரமைக்கப்பட்டன, அப்பொழுது இரண்டு புதிய கோட்டங்கள் உருவாக்கப்பட்டன. அவை குண்டூர் கோட்டம், நாந்தேடு கோட்டம் ஆகும். ஹுப்பள்ளி கோட்டம் பிரிக்கப்பட்டு முழுவதும் புதிய மண்டலமான தென்மேற்கு தொடருந்து மண்டலம் (இந்தியா) உருவாக்கப்பட்டது.  

தற்பொழுது தெ.ம தொடருந்து மண்டலம் ஆறு கோட்டங்களை உள்ளடக்கியுள்ளது அவை, செகந்திராபாத், விசயவாடா, ஹைதராபாத், குண்டக்கல், குண்டூர், நாந்தேடு.  

இந்திய இரயில்வேயின் அதிக லாபம் சம்பாதிக்கும் வடக்கு தொடருந்து மண்டலத்திற்கு பின்பு இரண்டாவதாக தெற்கு மத்திய தொடருந்து மண்டலம் திகழ்கிறது, இதன் தற்போதைய இலாபம் 110₹ பில்லியன்.
# தஞ்சாவூர் அனுமார் கோயில்கள் (நூல்)



**தஞ்சாவூர் அனுமார் கோயில்கள்**, ஆவணம் கோபாலன் எழுதிய, தஞ்சாவூரில் உள்ள அனுமார் கோயில்களைப் பற்றிய நூலாகும்.  

## அமைப்பு
தஞ்சாவூரில் அமைந்துள்ள அனுமார் கோயில்கள் பற்றிய விவரங்கள் வரலாற்று ரீதியாக நாயக்கர் காலம், மராட்டியர் காலம், மராட்டியர் காலத்திற்குப் பின் வந்தவை என்ற நிலையில் விவாதிக்கப்படுகின்றன. தஞ்சாவூரிலுள்ள மடங்களில் காணப்படுகின்ற அனுமார் கோயில்கள் மற்றும் அனுமாரின் புகைப்படங்களும் காணப்படுகின்றன.  

'தஞ்சாவூர் அனுமார் கோயில்கள்', நூல், (2015; வாயுசுதா பப்ளிகேஷன்ஸ், புதுதில்லி)
# தென்மேற்கு தொடருந்து மண்டலம் (இந்தியா)



**தென்மேற்கு தொடருந்து மண்டலம்** (**South Western Railway**) இந்திய இரயில்வேயின் 17 மண்டலங்களூள் ஒன்றாகும். இதன் தலைமையிடம் ஹூப்ளியில் உள்ளது. இதன் சேவையானது கருநாடகத்தின் பெரும் பகுதியை உள்ளடக்கியது. தற்போது இது மூன்று கோட்டங்களை கொண்டுள்ளது.  
- ஹுப்பள்ளி (ஹூப்ளி)
- மைசூர்
- பெங்களூர்
- குல்பர்கா கோட்டம் இன்னும் உருவாக்கப்படவில்லை.

இது இந்தியாவின் மற்ற தொடருந்து மண்டலங்களை ஒப்பீடுகையில் குறைந்த தொடருந்து அடர்த்தி உள்ள ஒரு பகுதியாகும். இங்கு முழுவதும் அகல இரயில் பாதை இணைப்பு உள்ளது.
# வடக்கு தொடருந்து மண்டலம் (இந்தியா)



**வடக்கு தொடருந்து மண்டலம்** (**Northern Railways**) இந்திய இரயில்வேயின் 18 மண்டலங்களுள் ஒன்றாகும். இதன் தலைமையகம் புது தில்லியில் உள்ளது. இந்தியாவின் ஒன்பது பழமையான தொடருந்து மண்டலங்களுள் வடக்கு தொடருந்து மண்டலம் ஒன்றாகும், இதுவே இந்திய இரயில்வேயில் பெரிய தொடருந்து இணைப்பினைக் கொண்டுள்ளது. இது 6807 கிலோ மீட்டர் நீளத்திற்கு இருப்புப்பாதையைக் கொண்டுள்ளது.. இது பின்வரும் பகுதிகளுக்கு சேவையை வழங்குகிறது. அவை சம்மு காசுமீர், பஞ்சாப், ஹரியானா, இமாச்சலப் பிரதேசம், உத்தர்காண்ட், உத்தரப்பிரதேசம், புதுதில்லி மற்றும் சண்டீகர்.  

தற்போது இது 6 கோட்டங்களை கொண்டுள்ளது.  
- தில்லி
- அம்பாலா
- ஃபிரோஸ்பூர்
- லக்னௌ
- மொரதாபாத்
- ஜம்மு (06 சனவரி 2025)
## வரலாறு
இந்த மண்டலம் 14 ஏப்ரல் 1952லில், ஜோத்பூர் இரயில்வே, பிகானேர் இரயில்வே, கிழக்கத்திய பஞ்சாப் இரயில்வே மற்றும் கிழக்கிந்திய இரயில்வே நிறுவனத்தின் மூன்று பிரிவுகள் இணைக்கப்பட்டு உருவாக்கப்பட்டது. 3 மார்ச் 1859ல் வடக்கு இந்தியாவின் முதல் பயணிகள் இருப்புபாதை அலகாபாத்துக்கும் கான்பூருக்கும் இடையே திறக்கப்பட்டது.
# தென்கிழக்கு மத்திய தொடருந்து மண்டலம் (இந்தியா)



**தென்கிழக்கு மத்திய தொடருந்து மண்டலம்** (**South East Central Railway**) இந்திய இரயில்வேயின் 17 தொடருந்து மண்டலங்களூள் ஒன்றாகும். இதன் தலைமையகம் சத்தீஸ்கரின் பிலாஸ்பூரில் உள்ளது. இந்த மண்டலம் 2003ல் உருவாக்கப்பட்டது. இது மூன்று கோட்டங்களை கொண்டுள்ளது.  

- நாக்பூர் தொடருந்து கோட்டம்
- ராய்பூர் தொடருந்து கோட்டம்
- பிலாஸ்பூர் தொடருந்து கோட்டம்.
# வியத்தகு இந்தியா (நூல்)



**வியத்தகு இந்தியா** எனும் நூல் இலங்கையைச் சேர்ந்த செ. வேலாயுதபிள்ளை, மகேசுவரி பாலகிருட்டினன் என்பவர்களினால் மொழிபெயர்ப்புச் செய்யப்பட்டு இலங்கை அரசினால் 1963 ஆம் ஆண்டில் வெளியிடப்பட்ட நூலாகும். இது இலண்டன் பல்கலைக் கழகத்தில் இந்திய வரலாற்றுப் போதனாசிரியராகக் கடமையாற்றிய ஏ. எல். பசாம் என்பவரது *தி வொண்டர் தட் வாஸ் இந்தியா* எனும் நூலின் மொழிபெயர்ப்பாக அமைகின்றது. இலண்டனிலுள்ள சிட்சுவிக்கு, யாக்சன் கம்பெனியாரின் இசைவுபெற்று இலங்கை அரசாங்கத்தின் முயற்சியினால் மேற்கொள்ளப்பட்ட மொழிபெயர்ப்பு முயற்சியாக அமைகின்றது. அதன் வழியில் இலங்கை கல்வி வெளியீட்டுத் திணைக்களத்திற்காக சிசாரா பிரின்ட்வே நிறுவனத்தினால் அச்சிடப்பட்டதாகும். நூலில் கி.பி 662 இல் சிரியா நாட்டு வானியலறிஞரும் துறவியுமான செவரசு செபோத்து என்பவர் எழுதிய பண்டைய இந்துக்கள் பற்றிய குறிப்பு முன்னுரை பகுதியில் அமைந்துள்ளது.  

மொத்தம் 722 பக்கங்களை கொண்டதாக விளங்கும் நுலில், 10 அதிகாரங்களும் 12 பின்னிணைப்புகளும் காணப்படுகின்றன. விளக்கப்பட அட்டவணை, கோட்டுவரைதல்கள், நாட்டுப் படங்கள், முகமதியருக்கு முற்பட்ட இந்தியாவின் காலவரன்முறை என்பன அறிமுக விடயங்களாகவும் அமைகின்றன.  

பண்டைய இந்தியா, அதன் பண்பாடு, அரசு, சமூகம், வரலாறு, அன்றாட வாழ்க்கை, சமயம், கலைகள், மொழியும் இலக்கியமும் எனும் பிரிவுகளில் நூலின் பாதை செல்கின்றது. அண்டவியலும் புவியியலும், வானியல், பஞ்சாங்கம், கணிதவியல், பௌதீகவியலும் இரசாயனவியலும், யாப்பு, நெடுங்கணக்கும் அதன் ஒலிப்பு முறையும் முதலான இந்துக்களின் அறிவியற் புலமை பற்றியதாக பின்னிணைப்பு அமைகின்றது.  

நூலின் முதல் 413 பக்கங்களும் திரு. செ. வேலாயுதபிள்ளை அவர்களின் மொழிபெயர்ப்பாகவும், எஞ்சியவை திருமதி மகேசுவரி பாலகிருட்டினன் அவர்களின் மொழிபெயர்ப்பாகவும் அமைகின்றன.  

## மேலும் பார்க்க
- தி வொண்டர் தட் வாஸ் இந்தியா
# வடக்கு மத்திய தொடருந்து மண்டலம் (இந்தியா)



**வடக்கு மத்திய தொடருந்து மண்டலம்** (**North Central Railway**) இந்திய இரயில்வேயின் 18 தொடருந்து மண்டலங்களூள் ஒன்றாகும். இது 1 ஏப்ரல் 2003 முதல் பயன்பாட்டுக்கு வந்தது. இதன் தலைமையகம் அலகாபாத்தில் உள்ளது. இது மூன்று கோட்டங்களை கொண்டுள்ளது.  
- அலகாபாத் தொடருந்து கோட்டம்
- ஆக்ரா தொடருந்து கோட்டம்
- ஜான்சி தொடருந்து கோட்டம்

## காட்சியகம்
வடக்கு மத்திய தொடருந்து மண்டலத்தின் பெரிய தொடருந்து நிலையம் கான்பூர் ஆகும்.
# வடமேற்கு தொடருந்து மண்டலம் (இந்தியா)



**வடமேற்கு தொடருந்து மண்டலம்** (**North Western Railway**) இந்திய இரயில்வேயின் 18 தொடருந்து மண்டலங்களுள் ஒன்றாகும். இதன் தலைமையகம் செய்ப்பூரில் உள்ளது. இது 1 அக்டோபர் 2002ல் உருவானது. இது நான்கு கோட்டங்களை கொண்டுள்ளது.  

- செய்ப்பூர் தொடருந்து கோட்டம்
- ஜோத்பூர் தொடருந்து கோட்டம்
- அஜ்மீர் தொடருந்து கோட்டம்; முன்பு மேற்கு இரயில்வே மண்டலத்தோடு இணைந்திருந்தது.
- பிகானேர் தொடருந்து கோட்டம்; முன்பு வடக்கு தொடருந்து மண்டலத்தோடு இணைந்திருந்தது.

இந்த மண்டலம் மொத்தம் 578 தொடருந்து நிலையங்களை கொண்டுள்ளது, இது மொத்தம் 5449.29 கி.மீ. வழித்தடங்களையும் அதில் 2575.03 அகலப் பாதையாகவும்,, 2874.23 கி.மீ குறுகிய பாதையாகவும் உள்ளது.
# டார்ஜிலிங் இமாலயன் இருப்புப்பாதை



**டார்ஜிலிங் இமாலய இருப்புப்பாதை** (Darjeeling Himalayan Railway) *டி.எச்.ஆர்* அல்லது பொம்மை ரயில் என்றும் அழைக்கப்படும் இது இந்தியாவின் மேற்கு வங்காள மாநிலத்தில் புது ஜல்பாய்குரி தொடருந்து நிலையம் மற்றும் டார்ஜிலிங் இடையே இயங்கும் 2 அடி (610 மிமீ) கொண்ட குற்றகலப் பாதை இருப்புப்பாதை ஆகும். 1879 மற்றும் 1881 க்கு இடையில் கட்டப்பட்ட இது சுமார் 88 கி.மீ. (55 மைல்) நீளம் கொண்டது. இந்த உயரத்தைப் பெற ஆறு கொண்டை ஊசி வளைவுகளையும் ஐந்து சுழல் வளைவுகளையும் பயன்படுத்துகிறது.  

இந்தியாவின் மிக உயர்ந்த இருப்புப்பாதை நிலையமான டார்ஜிலிங்கிலிருந்து கும்- (இந்தியாவின் அதி உயரத்திலுள்ள தொடருந்து நிலையம், 7,407 அடி 2.258 மீ)- வரை தினசரி சுற்றுலா தொடருந்தும், டார்ஜிலிங்கிலிருந்து குர்சியோங் வரை நீராவியால் இயக்கப்படும் *ரெட் பாண்டா* சேவையும் ஆறு டீசல் இயந்திரங்கள் திட்டமிடப்பட்ட சேவையை கையாளுகின்றன.  

## வரலாறு
இமயமலையின் அடிவாரத்தில் உள்ள சிலிகுரி, கொல்கத்தாவுடன் 1878 இல் ஒரு குறுகிய இருப்புப்பாதை மூலம் இணைக்கப்பட்டது. சிலிகுரி மற்றும் டார்ஜிலிங்கிற்கு இடையில், டோங்கா சேவைகள் ஒரு வண்டி சாலையில் - இன்றைய ஹில் கார்ட் சாலை- தொடங்கப்பட்டது. கிழக்கு வங்க இருப்புப்பாதை நிறுவனத்தின் முகவரான *பிராங்க்ளின் பிரஸ்டேஜ்*, சிலிகுரியிலிருந்து டார்ஜிலிங் வரை நீராவி இருப்புப்பாதை போடுவதற்கான திட்டத்துடன் அரசாங்கத்தை அணுகினார்.  
புது ஜல்பைக்குரி, சிலிகுரி நகரம், சிலிகுரி சந்திப்பு, சுக்னா, ரோங்டாங், தின்தாரியா, கயாபாரி, மகாநதி, கர்சியாங், துங், சோனாடா, கும் மற்றும் டார்ஜிலிங் ஆகும்.  

## உலகப் பாரம்பரியக் களம்
1999 திசம்பர் 2 அன்று, யுனெஸ்கோ டார்ஜிலிங் இமாலய இருப்புப்பாதையை உலக பாரம்பரிய களமாக அறிவித்தது. பின்னர் மேலும் இரண்டு இருப்புப் பாதைகள் சேர்க்கப்பட்டன. மேலும் இந்த இடம் இந்தியாவின் மலை மலைப்பாதை தொடருந்துகளில் ஒன்றாக அறியப்பட்டது.  

## காட்சியகம்
# ரிபு கீதை



**ரிபு கீதை** அத்வைத கருத்துக்களை கொண்ட பாடல் தொகுப்பாகும். சிவரகசியத்தில் ஆறாவது பகுதியாக ரிபு கீதை அறியப்படுகிறது. இதன் தமிழ் வடிவம் ஒரு நூலாக ரமணாச்சிரமத்தினரால் வெளியிடப்பட்டது. இதன் இரண்டாம் பதிப்பு 1897 ஆம் ஆண்டில் வெளிவந்தது.  
## வரலாறு
ரிபு கீதை என்ற இந்த நூல் கைலாயத்தில் பரமசிவனால் ரிபு முனிவருக்கும் பின்னர் ரிபு முனிவரால் கேதார்நாத்தில் நிதாகர் முதலியோருக்கும் உபதேசிக்கப்பட்டது. இந்த நூல் தஞ்சை மாவட்டத்தினை சார்ந்த கோவிலூர் மடத்தினைச் சார்ந்த அருணாசல சுவாமி என்னும் துறவுசுவாமியால் வெளிவந்தது. இதன் தமிழ் ஓலி வடிவத்தினை ரமணாச்சிரம இனையதளத்திலிருந்து பதிவிறக்கம் செய்து கொள்ளலாம்.  

## நூலடக்கம்
ஐம்பது அத்தியாயங்களில் 2493 ஸ்லோகங்களைக் கொண்ட வடமொழி மூலத்தை, உலகநாத ஸ்வாமிகள் என்னும் துறவுநாமம் பூண்ட திருவிடைமருதூர் பிரம்மஸ்ரீ பிக்ஷு சாஸ்திரிகள் தமிழில் 44 அத்தியாயங்களில் 1924 விருத்தப்பாக்களாக ஆக்கியுள்ளார்.  

## தொடர்புடைய கதை
ரிபுவின் சீடர் நிதாகர். நிதாகருக்கு உயர்ந்த சில தத்துவங்களில் அவருக்கு தன்னறிவு வரவில்லை. ரிபு சீடரை அவ்வப்போது தேடி அவர் தன் நிலையில் உயர்ந்திருக்கிறாரா என்று சோதனை செய்து பார்ப்பார். ஒரு முறை ஞானி நிதாகரை சோதிக்க எண்ணி அவர் இருக்கும் ஊருக்கு ரிபு வேற்றுருவில் சென்றார். அப்போது அவ்வூர் அரசன் ஓர் பட்டத்து யானை மீதேறி போய்க்கொண்டிருந்தான். அப்போது நிதாகர் பசி மயக்கத்தில் கூட்டம் இல்லாத இடத்தில் ஒதுங்கி நின்று கொண்டிருந்தார். அந்த இடத்தில் வந்து நிதாகரைப் பார்த்து "ஏன் இங்கு நிற்கிறீர்கள்?" என்றார்.  

அதற்கு நிதாகரோ அவரிடம் "அரசன் நகர் வலம் வருகிறார். கூட்டமாக இருக்கும் காரணத்தினால் ஒதுங்கி இருக்கிறேன்" என்றார். அதைக் கேட்ட ரிபு "இந்தக் கூட்டத்தில் அரசன் யார், மற்ற மக்கள் யார்?" என வினவினார். நிதாகர் அவரைப் பார்த்து "உங்களுக்கு கண் தெரியவில்லையா? குன்று போல் இருக்கும் இந்த யானையில் அமர்ந்திருக்கிறார் அல்லவா, அவரே அரசர். அவரை சுற்றியிருக்கும் மற்றவர்கள் மக்கள்" என்றார். ரிபு மீண்டும் ஒன்றும் அறியாதது போல "இரண்டு பொருட்களை சுட்டி ஒன்றை யானை என்றும், இன்னொன்றை அரசனென்றும் கூறுகிறீர்கள். இவற்றில் எது யானை, எது அரசன் என்று எனக்கு விளக்குங்கள்" என்றார்.  

அதற்கு நிதாகர் , "ஐயா! கீழேயுள்ளது யானை, மேலிருப்பவர் அரசர் இதில் என்ன குழப்பம் இது கூடவா புரியவில்லை" என்றார். அதற்கு ரிபுவோ "கீழ், மேல் என்றால் என்ன? அதை விளக்குங்கள்" என்றார். கோபத்தில் ரிபுவின் தோள்களில் தாவி ஏறிக்கொண்ட நிதாகர்!! அரசன் யானை மேல் அமர்ந்திருப்பது போல், நான் இப்போது உங்கள் மேல் இருக்கிறேன். அங்கு கீழே உள்ளது யானை, இங்கு நீங்கள். மேலே இருப்பது நான் கீழே இருப்பது நீ இப்போது புரிகிறதா" என்றார்.  

அதற்கு ரிபுவோ முதலில் நான், நீ என்பவற்றை விளக்குங்கள். பின்பு அதை வைத்துதான் அரசனையும், யானையும் புரிந்து கொள்ள இயலும். இந்தக் கேள்வியைக் கேட்டதும் வந்திருப்பவர் தனது குருவான ரிபு எனப் புரிந்து கொண்டார் நிதாகர். புலன்களுக்கு தெரியும் இந்த வேற்றுமை, உடல் சார்ந்து இது அனைவருக்கும் புலப்படும். ஆனால், ஆத்மஞானம் பெற்ற ஒருவருக்கு தனக்கும் மற்றவருக்குமிடையே வேற்றுமையே கிடையாது.
# தைட்டானிக் அமிலம்


**தைட்டானிக் அமிலம்** (Titanic acid) என்பது தைட்டானியம் ஐதரசன் மற்றும் ஆக்சிசன் தனிமங்கள் சேர்ந்து உருவாகும் சேர்மங்களின் பொதுவான பெயராகும். இவ்வகை தைட்டானிக் அமிலங்களின் பொதுவாய்ப்பாடு [TiO<sub>x</sub>(OH)<sub>4–2x</sub>]<sub>n</sub>.. எனக் குறிப்பிடப்படுகிறது. பல எளிய தைட்டானிக் அமிலங்கள் இருப்பதாக முற்காலத்தில் ஒரு கருத்து நிலவியது. ஆனால் அக்கருத்து, எந்தவொரு படிகவியல் மற்றும் நிறமாலையியல் ஆய்வுகளின் ஆதரவையும் பெற்றிருக்கவில்லை. சில பழைய நூல்கள், பிராவர் கையேடு உட்படTiO<sub>2</sub> என்ற மூலக்கூற்று வாய்ப்பாடுடன் உள்ள சேர்மத்தையே தைட்டானிக் அமிலம் எனக் குறிப்பிடுகின்றன  

- மெட்டா தைட்டானிக் அமிலம்.,
- ஆர்த்தோ தைட்டானிக் அமிலம்: வெள்ளை உப்பு போன்ற தோற்றத்துடன் "TiO3•2.16H2O.". என்ற வாய்ப்பாட்டைக் கொண்டுள்ளது.
- பெராக்சோ தைட்டானிக் அமிலம்: தைட்டானியம் ஈராக்சைடுடன் கந்தக அமிலம் மற்றும் ஐதரசன் பெராக்சைடு ஆகியனவற்றைச் சேர்த்து சூடுபடுத்துவதன் மூலமாகத் தயாரிக்கப்படுகிறது. மஞ்சள் நிறத் திண்மமாக விளையும் விளைபொருள் ஆக்சிசனை இழந்து சிதைவடைகிறது.
# அலெக்சா இணையம்



**அலெக்சா இணையம், நிறு.** என்பது வணிக வலைப்போக்குவத்துத் தரவை அளிக்கும் கலிப்போர்னியாவைச் சேர்ந்த நிறுவனம் ஆகும். இது அமேசானின் துணை நிறுவனம் ஆகும்.  

1996 இல் தனிப்பட்ட நிறுவனமாகத் தொடங்கப்பட்ட அலெக்சாவை, 1999 இல் அமேசான் வாங்கியது. இதன் கருவிப்பட்டை பயனர்களின் வலை உலாவல் நடத்தைகள் பற்றிய தரவைச் சேகரித்து அலெக்சா வலைத்தளத்துக்கு அனுப்புகிறது. அங்கு, இத்தரவினைச் சேமித்து, ஆய்ந்து, அலெக்சா வழங்கும் வலைப்போக்குவரத்து அறிக்கைகளுக்கான அடிப்படையாகப் பயன்படுத்துகிறார்கள். அலெக்சா வலைத்தளத் தகவல்படி, 30 மில்லியன் வலைத்தளங்களுக்கான போக்குவரத்துத் தரவையும் அனைத்துலக தர வரிசைப்பட்டியலையும் வழங்குகிறார்கள். 2015 நிலவரப்படி, ஒவ்வொரு மாதமும் 6.5 மில்லியன் மக்கள் அலெக்சா தளத்துக்கு வருகிறார்கள்.
# ஐதரசன் அசுட்டட்டைடு


**ஐதரசன் அசுட்டட்டைடு** *(Hydrogen astatide)* என்பது HAt, என்ற மூலக்கூற்று வாய்ப்பாடுடன் காணப்படும் ஒரு கனிம வேதியியல் சேர்மமாகும். இச்சேர்மம் அசுட்டட்டைன் ஐதரைடு, அசுட்டட்டேன் அல்லது அசுட்டிடோஐதரசன் என்றும் அழைக்கப்படுகிறது. இச்சேர்மத்தில் அசுட்டட்டைன் அணு ஐதரசன் அணுவுடன் சகப்பிணைப்பாகப் பிணைந்துள்ளது.  

ஐதரசன் அசுட்டட்டைடு தண்ணீரில் கரைந்து ஐதரோ அசுட்டடிக் அமிலமாக உருவாகிறது. இவ்வமிலத்தின் பண்புகள் மற்ற நான்கு இருபடி அமிலங்களின் பண்புகளுடன் ஒத்திருக்கின்றன. குறிப்பாக அவை நான்கைக் காட்டிலும் சிறிது வலிமையாகவும் இது உள்ளது. எளிதாக அசுட்டட்டைன் மற்றும் ஐதரசன் தனிமங்களாக சிதைதல், அசுட்டட்டைனின் பல்வேறு ஓரிடத்தான்கள் குறைந்த அரைவாழ்வுக் காலம் கொண்டிருத்தல் போன்ற காரணங்களால் அதிகமாக இவ்வமிலம் பயன்படுத்தப்படுவதில்லை. மேலும், இச்சேர்மத்திலுள்ள அணுக்களின் எலக்ட்ரான் கவர்திறன் கிட்டத்தட்ட சமமாக இருக்கிறது. அசுட்டட்டைன் அயனியும் எளிதாகக் கவரப்படுவதால் பிரிகையடைதல் எளிதாகி ஐதரசன் அணு எதிர்மின் சுமையை ஏற்கிறது. எனவே ஐதரசன் அசுட்டட்டைடு மாதிரியால் கீழ்கண்ட வினையில் ஈடுபடமுடிகிறது.  

:2 HAt → H<sup>+</sup> + At<sup>−</sup> + H<sup>−</sup> + At<sup>+</sup> → H<sub>2</sub> + At<sub>2</sub>  

இதன் விளைவாக தனிம ஐதரசன் வாயுவும் அசுட்டட்டைன் வீழ்படிவாதலும் நிகழ்கிறது. மேலும், ஐதரசன் ஆலைடுகள் அல்லது HX சேர்மங்களின் உருவாதல் வெப்ப அளவுகள் ஆலைடுகளின் தொகுதிகள் அதிகரிக்கும் போது குறைகிறது என்பதை வெளிப்படுத்துகின்றன. அதேநேரம், ஐதரயோடிக் அமிலக் கரைசல் நிலைப்புத் தன்மையுடன் காணப்படுகிறது. ஐதரோனியம் – அசுட்டட்டைன் கரைசலானது தண்ணீர்- ஐதரசன் – அசுட்டட்டைன் கரைசலைவிட தெளிவாகக் குறைவான நிலைப்புத் தன்மையே கொண்டுள்ளது. இறுதியாக அசுட்டட்டைன் அணுக்கருவின் கதிர்வீச்சுப்பகுப்பு H-At பிணைப்புகளைத் துண்டிக்கிறது.  

அசுட்டட்டைனுக்கு நிலையான ஒரிடத்தன்கள் எதுவும் கிடையாது. அசுட்டட்டைன் 210 மட்டுமே ஓரளவு அதிக நிலைப்புத்தன்மை கொண்ட ஓரிடத்தனாக உள்ளது. இதனுடைய அரைவாழ்வுக் காலம் தோரயமாக 8.1 மணி நேரமாக இருக்கிறது. இதனால் இதனுடைய வேதிச் சேர்மங்களைப் பயன்படுத்துவதில் சிரமங்கள் ஏற்படுகிறது. ஏனெனில் அசுட்டட்டைன் விரைவாக சிதைவடைந்து மற்ற ஓரிடத்தன்களாக மாறிவிடுகிறது.
# ஐப்போ அயோடசமிலம்


**ஐப்போ அயோடசமிலம்** *(Hypoiodous acid)* என்பது HIO என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். நீர்த்த அயோடின் கரைசலுடன் பாதரசம் அல்லது வெள்ளி உப்புகள் சேர்த்து சூடுபடுத்துவதால் ஐப்போ அயோடசமிலம் உருவாகிறது. விரைவாக இச்சேர்மம் விகிதச்சமமாதலின்மையுடன் சிதைவடைகிறது:.  

: 5 HIO → HIO<sub>3</sub> + 2I<sub>2</sub> + 2H<sub>2</sub>O  

வலிமை குறைந்த அமிலமாக ஐப்போ அயோடசமிலம் காணப்படுகிறது. இதனுடைய அமிலத்தன்மை எண் Ka மதிப்பு 10−11.ஆகும். மேலும் இதனுடைய இணை காரம் ஐப்போ அயோடைட் எனப்படுகிறது. இவ்வெதிர் அயனியின் உப்புகள் கார ஐதராக்சைடுகளுடன் அயோடின் சேர்த்து தயாரிக்கப்படுகின்றன. இவையும் உடனடியாக விகிதச்சமமாதலின்மையுடன் சிதைவடைந்து [[அயோடைடுகளையும் அயோடேட்டுகளையும் தருகின்றன.
# இலக்கிய மண்டபம்



**இலக்கிய மண்டபம்** ( *Literary Hall* ) என்பது 19 ம் நுற்றாண்டின் அரைப்பகுதியில் உருவான ஒரு நூலகம், தற்போது இது அருங்காட்சியகமாக்கப்பட்டுள்ளது. இது ஐக்கிய அமெரிக்காவின் மேற்கு வர்ஜீனியா மாநிலத்தில் ரோம்னி நகரில் அமைந்துள்ளது. இது ரோமனி இலக்கிய அமைப்பால் 1869ஆம் ஆண்டு உருவாக்கப்பட்டது. பின்னர் 1979 மே 29 இல் புதுப்பிக்கப்பட்டது.  

## தோற்றமைப்பு
இது 0.40 எக்டேர் நிலப்பரப்பில் விசாலமாக அமைக்கப்பட்டுள்ளது. கடல் மட்டத்தில் இருந்து 820.30 அடி (250.03 மீ) உயரத்தில் உள்ளது.  

## ரோமனி இலக்கிய அமைப்பு
ரோமனி இலக்கிய அமைப்பு 1819 ம் ஆண்டு ஜனவரி மாதம் 10 ம் நாள் உருவாக்கப்பட்டது. இக் குழுவின் நோக்கமானது மக்களுக்கு உரிய முறையில் இலக்கியம், அறிவியல் மற்றும் கல்வி போன்ற துறைகளில் முன்னேற்றத்தை கொடுப்பது. இக் குழுவின் ஒரு திட்டமே இலக்கிய மண்டபம்.
# வார்ப்புரு:NRISref

<includeonly>  
|2009|2009a = |dmy=13 March 2009|mdy=March 13, 2009|ymd|iso|2009-03-13}}  
|2008b = |dmy=24 April 2008|mdy=April 24, 2008|ymd|iso|2008-04-24}}  
|2008a = |dmy=15 April 2008|mdy=April 15, 2008|ymd|iso|2008-04-15}}  
|2007b = |dmy=30 June 2007|mdy=June 30, 2007|ymd|iso|2007-06-30}}  
|2007a = |dmy=23 January 2007|mdy=January 23, 2007|ymd|iso|2007-01-23}}  
|2006|2006a = |dmy=15 March 2006|mdy=March 15, 2006|ymd|iso|2006-03-15}}  
|}}  
}}  
| work = National Register of Historic Places  
| publisher = National Park Service  
| accessdate = }  
}}</includeonly><noinclude>  

</noinclude>
# மூட்டழற்சி


**மூட்டழற்சி** (Arthritis) என்பது ஒன்று அல்லது அதற்கு மேற்பட்ட மூட்டுகளில், அழற்சியினால் ஏற்படும் மூட்டுப் பிறழ்வைக் குறிக்கிறது. நூற்றுக்கும் அதிகமான மூட்டழற்சி வகைகள் உள்ளன. மிகச் சாதாரணமாகக் காணப்படுவது மூட்டுகளைச் சிதைக்கின்ற முதுமை மூட்டழற்சியாகும். இது, மூட்டுகளுக்கு ஏற்படுகின்ற பேரதிர்ச்சி, நோய்த்தொற்று அல்லது முதுமை ஆகிய காரணங்களால் உருவாகலாம். மூட்டழற்சியின் பிற வடிவங்களாக முடக்கு வாதம், தடிப்புத் தோல் அழற்சி மற்றும் சிரங்கு மூட்டழற்சி (Psoriatic arthritis), பிற தன்னெதிர்ப்பு நோய்களுடன் தொடர்புடைய நிலைகளைக் கூறலாம். அழுகலுற்ற மூட்டழற்சி (Septic arthritis) மூட்டுகளில் நோய்த்தொற்று ஏற்படுவதால் உண்டாகிறது.  

மூட்டழற்சி உள்ள நோயாளிகளின் பொதுவான முறையீடு மூட்டு வலியாகும். பொதுவாக, வலியானது தொடர்ந்தும், பாதிக்கப்பட்ட குறிப்பிட்ட மூட்டுப் பகுதிகளிலும் காணப்படலாம். இத்தகைய வலி, மூட்டுகளைச் சுற்றி ஏற்படும் அழற்சி, மூட்டுகளுக்கு நோயினால் ஏற்படும் பாதிப்பு, தினமும் மூட்டுகளில் ஏற்படும் தேய்மானம், வலி நிறைந்த மூட்டுகளை உபயோகிப்பதால் ஏற்படும் தசைப் பிடிப்புகள், களைப்பு ஆகியவற்றால் ஏற்படுகிறது.
# அதுல் கேஷப்

**அதுல் கேஷப்** (Atul Keshap) பஞ்சாப் மாநிலத்தைப் பூர்விகமாகக் கொண்ட அமெரிக்க இந்தியர் ஆவார். அதுல் கேஷப் இலங்கை, மாலத்தீவு நாடுகளுக்கான அமெரிக்கத் தூதராக நியமிக்கப்பட்டுள்ளார். ரிச்சர்டு ராகுல் வர்மாவுக்கு அடுத்தபடியாக தெற்காசியப் பகுதிக்குத் தூதராக நியமிக்கப்படும் இரண்டாவது அமெரிக்க இந்தியர் ஆவார். 1994-ஆம் ஆண்டு முதல் அமெரிக்க வெளியுறவுத் துறையில் பணியாற்றி வரும் அதுல் கேஷப், இந்தியாவிலுள்ள அமெரிக்கத் தூதரகத்தில் அதிகாரியாக இருந்துள்ளார். தற்போது அமெரிக்க வெளியுறவுத்துறை அமைச்சகத்தின் தெற்கு, மத்திய ஆசிய விவகாரங்களுக்கான பிரிவில் துணைச் செயலராக அவர் பொறுப்பு வகித்து வருகிறார்.  

## பெற்றோர்
பஞ்சாபில் பிறந்த இவரின் தந்தை கேஷப் சந்தர் சென், நைஜீரியாவில், ஐ.நா. வின் பொருளாதார வல்லுனராக பணியாற்றியவர். தாய், ஜே கல்வர்ட், அமெரிக்க வெளியுறவுத் துறையிலும், இந்தியாவில் உள்ள அமெரிக்க தூதரகத்திலும் பணியாற்றி உள்ளார்.
# அதுல்

**அதுல்** (*Atul*) என்ற பெயரில் உள்ள கட்டுரைகள்:  
- அதுல், வல்சாடு வட்டம், குசராத்து மாவட்ட வட்டம்
- அதுல் குல்கர்ணி, இந்திய நடிகர்
- அதுல் கேஷப், அமெரிக்க இந்தியர், தூதுவர்
- அதுல் சிட்னிஸ், இந்தியத் தொழினுட்பவியலாளர்
- அதுல் பெடாடே, இந்தியத் துடுப்பாட்ட வீரர்
- அதுல் வர்மா, இந்திய வில்வித்தை வீரர்
- அதுல் வாசன், இந்தியத் துடுப்பாட்ட வீரர்
# வில்லியம் ஆடம்சு (மாலுமி)


**வில்லியம் ஆடம்சு** (*William Adams*, 24 செப்டம்பர் 1564 – 16 மே 1620) என்பவர் ஆங்கிலேயக் கப்பலோட்டி ஆவார். 1600 ஆம் ஆண்டில் சப்பானைச் சென்றடைந்த முதலாவது ஆங்கிலேயர் இவராவார். 1598 இல் சப்பானுக்கு சென்ற ஐந்து டச்சுக் கிழக்கிந்திய நிறுவனக் கப்பல்களில் தப்பிப் பிழைத்த ஒரு சிலரில் இவரும் ஒருவர். ஆடம்சு சப்பானிலேயே தங்கியிருந்து முதலாவது மேற்கத்தைய சாமுராய் என்ற பெருமையைப் பெற்றார்.  

## பிறப்பு
வில்லியம் ஆடம்சு இங்கிலாந்தின் கென்ட் மாவட்டத்தில் உள்ள சில்லிங்காம் என்ற சிற்றூரில் பிறந்தவர். சில்லிங்காமில் உள்ள தூய மரிய மதலேனாள் ஆலயத்தில் 24 செப்டம்பர் 1564 அன்று திருமுழுக்கு பெற்ற இவரது திருமுழுக்குப் பதிவே இவர் மெட்வேயில் பிறந்தார் என்பதற்கு உள்ள ஒரே சான்று.  

வில்லியம் ஆடம்சுக்கு தோமாசு என்ற ஒரு சகோதரர் இருந்தார். அவர் மகு மற்றும் டி கார்டசு போன்ற கப்பல்களில் பணியாற்றி, வட அமெரிக்க பசிபிக் பெருங்கடலில் இறந்தார்.  

## இளமைப்பருவம்
வில்லியம் ஆடம்சின் தந்தை ஜான் இறந்தபின், தனது 12 வது வயதில் தேம்சு நதிக்கரையில் உள்ள லைம்கவுசு என்ற இடத்தில் நிக்கோலாசு டிக்கினசு என்பவரின் கப்பல் கட்டுமானத் தளத்தில் பயிற்சியாளராகச் சேர்ந்து, தன் 24 வயது வரை இங்கு பணியாற்றினார்.  

வில்லியம் ஆடம்சு, ஆகத்து 1589 இல் மேரி கைன் என்பவரை ஃடெபினி ஆலயத்தில் வைத்து திருமணம் செய்தார். இவர்களுக்கு டெலிவரன்சு என்ற மகளும், ஒரு மகனும் என இரு குழந்தைகள் இருந்தனர்.  

ஆடம்சுக்கு ஓயுக்கி என்று ஒரு சப்பானிய மனைவியும் இருந்தார்.
# பெய்ஜிங் தேசிய விளையாட்டு மைதானம்



**பெய்ஜிங் தேசிய விளையாட்டரங்கம்** (ஆங்கிலம்: Beijing National Stadium) (சீன மொழி: 国家体育场; pinyin: guójiā tǐyùchǎng) சீனாவின் பெய்ஜிங் நகரத்தில் அமைந்துள்ளது. இதன் உட்கட்டமைப்பு பறவையின் கூடு போன்று உருவாக்கப்பட்டுள்ளதால், இது 'பறவையின் கூடு' (Bird's Nest) என்றும் அழைக்கப்படும். இவ்வரங்கம் 2008 கோடைகால ஒலிம்பிக் போட்டிகளுக்காக வடிவமைக்கப்பட்டது. 2022 குளிர்கால ஒலிம்பிக் போட்டிகளும் இங்கு நடக்கவிருக்கிறது. பெய்ஜிங் தேசிய விளையாட்டரங்கம் தற்போது பந்தாட்டத்திற்குப் பயன்படுத்தப்படுகிறது.
# அண்டங்காக்கை


**அண்டங்காக்கை** (jungle crow) என்பது ஒருவகைக் காக்கையாகும். இப்பறவை ஆசியக்கண்டத்தில் பரவலாகக் காணப்படுகிறது.  

## துணையினங்கள்
இது ஒன்பது துணையினங்களைக் கொண்டுள்ளது. அவற்றில் சில குரல், உருவவியல், மரபியல் ரீதியாக வேறுபட்டவை. அவற்றில் சிலவற்றை தனி இனமாக நிலைக்கு உயர்த்தும் பரிந்துரைகளும் உள்ளன.  
- *கோ. மே. காலனோரம்*
- *கோ. மே. இணைக்கிறது*
- *கோ. மே. இண்டர்மீடியம்*
- *கோ. மே. ஜபோனென்சிசு*
- *கோ. மே. மேக்ரோரிஞ்சோசு*
- *கோ. மே. மாண்ட்சுரிகசு*
- *கோ. ஓசை*
- *கோ. மே. பிலிப்பினஸ்*
- *கோ. மே. திபெடோசினென்சிசு*
- *கோ. லெவைலாண்டி*

## விளக்கம்
அண்டங்காக்கை சுமார் (நீளம்: 46-59 செ.மீ.; 18-23 அங்குலம்.) நீளமும், இறக்கை நீட்டம் (100-130 செ.மீ.; 39-51 அங்குலம்) கொண்டது ஆகும். உடல் அளவு பிராந்திய ரீதியாக மாறுபடும். அனைத்து அண்டங்காக்கைகளும் ஓப்பீட்டளவில் நீளமான அலகைக் கொண்டுள்ளன, மேல்பகுதி மிகவும் மிகவும் தடிமனாகவும் வளைந்ததாகவும் இருக்கும். பலமாக கரகரத்த 'கா' என்ற சத்தமும் உடையது. பொதுவாக, அனைத்து அண்டங்காக்கைகளின் தலை, கழுத்து, தோள், கீழ் உடலின் பின்பகுதியில் இருந்து அடர் சாம்பல் நிற இறகுகளைக் கொண்டிருக்கும். இவற்றின் இறக்கைகள், வால், முகம் மற்றும் தொண்டை ஆகியவை பளபளப்பான கருப்பு நிறத்தில் இருக்கும்.  

## பரவலும் வாழிடமும்
இந்த இனத்தின் வாழிட எல்லை விரிவானதாக வடகிழக்கு ஆசிய கடற்பரப்பில் இருந்து மேற்கில் ஆப்கானித்தான் மற்றும் கிழக்கு ஈரானில் இருந்து, தெற்கு மற்றும் தென்கிழக்காசியா வழியாக, தென்கிழக்கில் சிறு சுண்டாத் தீவுகள் மற்றும் கம்போடியா வரை நீண்டுள்ளது. இது பொதுவாக ஊருக்கு வெளியே உள்ள காடுகள் சோலைகள் போன்ற இடங்களில் வாழக்கூடியது. ஊருக்கு வெளியே கொட்டப்படும் குப்பைகளில் உள்ள அழுகிய பொருட்கள் போன்றவற்றை உண்ணும்.
# தமிழகம் ஊரும் பேரும் (நூல்)



**தமிழகம் ஊரும் பேரும்**, ரா. பி. சேதுப்பிள்ளை எழுதிய, தமிழகத்தில் உள்ள ஊர்களைப் பற்றிய நூலாகும்.  

## அமைப்பு
இந்நூலில்,  
- தமிழகமும் நிலமும்
- நாடும் நகரமும்
- குடியும் படையும்
- குலமும் கோவும்
- தேவும் தலமும்
- தமிழகம் அன்றும் இன்றும்
என்ற ஆறு தலைப்புகள் அமைந்துள்ளன. நூலின் இணைப்பாக,  
- தமிழ் நாட்டுத்தலங்கள்
- பெயரகராதி
என்ற இரு தலைப்புகள் காணப்படுகின்றன.  

'தமிழகம் ஊரும் பேரும்', நூல், (8-ஆம் பதிப்பு 2008; பழனியப்பா பிரதர்ஸ்,சென்னை)
# பச்சைக் குருவி


**பச்சைக் குருவி** (blue-winged leafbird) என்பது ஒருவகைப் பறவையாகும். இப்பறவை பொதுவாக காடுகளில் காணப்படுகிறது. இப்பறவை வடகிழக்கு இந்தியாவில் இருந்து தென்கிழக்காசியாவின் ஜாவா வரை காணப்படுகிறது.  

## விளக்கம்
இப்பறவையின் உடல் பச்சை நிறத்திலும், கன்னம், கழுத்து ஆகியவை கறுப்பாகவும், அலகுகள் மெல்லியதாகவும், கூர்மையாகவும் உள்வளைந்து கறுப்பாகவும் இருக்கும். இவை பொதுவாக இணை இணையாகவோ அல்லது கூட்டம் கூட்டமாகவோ இரை தேடும். இவற்றின் நிறம் மரத்தின் இலைகளுடன் ஒன்றிவிடுவதால் இவற்றைக் காண்பது சிரமம்.
# ராஷ்டிரிய சேவிகா சமிதி

**ராஷ்டிரிய சேவிகா சமிதி** அல்லது **தேசிய மகளிர் விருப்பார்வத் தொண்டர் சங்கம்** (Rashtra Sevika Samiti) (*National Women Volunteers Committee*), ஆடவர் அமைப்பான ராஷ்டிரிய சுயம்சேவாக் சங்கத்தின் மகளிர் பிரிவாகும். இவ்வமைப்பின் நிறுவனத்தலைவர் *இலக்குமிபாய் கேல்கர்* . தற்போதைய தலைவர் *வி. சாந்த குமாரி* , பொதுச்செயலர் *சீதா ஆனந்தம்* ஆவார்கள். ராஷ்டிரிய சேவிகா சமிதி அமைப்பை வார்தாவில் 25 அக்டோபர் 1936ஆம் ஆண்டில் துவக்கப்பட்ட்து.  
ராஷ்டிரிய சேவிகா சமதி, தன் உறுப்பினர்களுக்கு யோகா, இசை, தேசிய மற்றும் நாட்டுப் பற்றை வளர்க்கும் பாடல்களில் பயிற்சி அளிப்பதுடன் தற்காப்புப் போர்க் கலைகளையும், நாட்டில் செயல்படும் 5215 கிளைகளிலும் (Shakhas) பயிற்றுவிக்கப்படுகிறது. மேலும் 875 கிளைகளில் அன்றாடம் தற்காப்புப் போர்க் கலையை கற்றுத் தருகிறது.  
பத்து இலட்சமாக உயர்ந்துள்ளது.  
ராஷ்டிரிய சேவிகா சமிதியின் கிளைகள் பத்து வெளிநாடுகளில், **இந்து சேவிகா சமிதி** எனும் பெயரில் செயல்படுகிறது.  

இந்தியா முழுவதும், சமயம், சாதி, இனம் பாராது ஏழை மகளிர்க்கு தொண்டு புரிய 475 சேவை மையங்கள் கொண்டுள்ளது. இச்சேவை மையங்கள் மூலம் பள்ளிகள், நூலகங்கள், ஆதரவற்றோர் மையங்கள் மற்றும் கணிபொறி பயிற்சி நிறுவனங்களை செயல்படுகிறது.  

ராஷ்டிரிய சேவிக சமதி தன் உறுப்பினர்களுக்கு மூன்று முக்கிய கொள்கைகளை கடைப்பிடிக்க வலியுறுத்துகிறது.  
1. மாத்துருத்துவம் - உலகளாவிய தாய்மைப் பண்பை பேனுதல்
1. கர்த்துருத்தவம் - சமூக நடவடிக்கைகளில் திறமையாக பங்கேற்றல்
1. நேத்துருத்துவம் - தலைமைப்பண்பை வளர்த்தல்

சமுகத்தில் அனைத்து இந்து மகளிரும் தங்கள் சமூகத்தில் புதிய மாற்றங்கள் கொண்டு வரும் ஆற்றல் படைத்தவர்கள் என இவ்வமைப்பு நம்புகிறது.
# ரிச்சர்ட் வர்மா



**ரிச்சர்ட் ராகுல் வர்மா** (ஆங்கிலம்: Richard Verma) இந்தியாவிற்கான அமெரிக்கத் தூதராவார். இவர் 2014 ஆம் ஆண்டு செப்டம்பர் மாதம் முதல் இப்பணியாற்றுகிறார். அமெரிக்க அதிபர் பராக் ஒபாமா 2009 ஆம் ஆண்டு அமெரிக்க அரசு சட்டமன்ற அலுவல்கள் துறை துணைச் செயலாளராக இவரை நியமித்தார். பஞ்சாப் மாநிலத்தைப் பூர்விகமாகக் கொண்ட இவர், இந்தியாவுக்கான அமெரிக்க தூதராகப் பணியாற்றும் முதல் அமெரிக்க வாழ் இந்தியர் ஆவார்..  

## வாழ்க்கை
இவர் இந்திய வழித்தோன்றலில் பிறந்தவர் ஆவார். இவரது முன்னோர் பஞ்சாப் மாநிலத்தைச் சேரந்தவராவர். இவரது தந்தையார் பஞ்சாபைச் சேர்ந்தவர். பிரிவினைக்கு முந்தைய பாகிஸ்தானைச் சார்ந்த இவர் தாயார் பிரிவினைக்குப் பின்னர் இந்தியாவிற்கு குடிபெயர்ந்தார். 1960 களில் இவரது குடும்பம் அமெரிக்காவில் குடியேறியது. இவரது மனைவி *பிங்கி வர்மா* ஆவார்.  

## கல்வி
லேஹை பல்கலைக்கழகத்தில் இருந்து பி. எஸ். பட்டமும், அமெரிக்கன் பல்கலைக்கழகத்தில் இருந்து ஜே. டி. பட்டமும், ஜார்ஜ்டவுன் பல்கலைக்கழகத்தில் இருந்து எல்.எல்.எம். பட்டமும் வர்மா பெற்றுள்ளார்.  

## பணி
இவர் அடிப்படையில் ஒரு வழக்கறிஞர் ஆவார். 1994ஆம் ஆண்டு முதல் 1998ஆம் ஆண்டு வரை, அமெரிக்க விமானப் படையில் பணியாற்றியவர். அமெரிக்க வெளியுறவுத் துறையில் சட்ட விவகாரங்களுக்கான உதவி அமைச்சராக 2009ஆம் ஆண்டு முதல் 2011ஆம் ஆண்டு வரை பதவி வகித்துள்ளார். வெளியுறவுக் கொள்கை வகுப்பாளர்கள் குழுவில் உறுப்பினராகவும் உள்ளார் .
# சாந்த்ராகாச்சி



**சாந்த்ராகாச்சி**, இந்திய மாநிலமான மேற்கு வங்காளத்தின், ஹவுரா நகரத்திற்கு தென்கிழக்கே 10 கிலோ மீட்டர் தொலைவில் உள்ளது. இங்குள்ள சாந்த்ராகாச்சி தொடருந்து நிலையம், தென்கிழக்கு ரயில்வேயின் கட்டுப்பாட்டில் உள்ளது.  

## போக்குவரத்து

இங்குள்ள தொடர்வண்டி நிலையத்தை விரைவில் முனையமாக்க, இரயில்வே அமைச்சகம் திட்டமிட்டுள்ளது.  

## நிலப்பரப்பு
# போரும் அமைதியும்


***போரும் அமைதியும்*** (*War and Peace*, உருசிய மொழி: Война и миръ, *வொய்னா இ மீர்*) உருசிய எழுத்தாளர் லியோ டால்ஸ்டாய் எழுதிய புதினம் ஆகும். இந்த நூல் முழுமையாக 1869ஆம் ஆண்டு முதன்முதலாகப் பதிப்பிக்கப்பட்டது. இதிகாச அளவிலான இந்நூல் உலக இலக்கியத்தில் மிகவும் முதன்மையானதாகக் கருதப்படுகின்றது. இதுவும் டால்ஸ்டாயின் மற்றொரு படைப்பான *அன்னா கரேனினாவும்* (1873–1877) அவரது சிறந்த இலக்கியச் சாதனையாகக் கருதப்படுகின்றன.  

*போரும் அமைதியும்* ஐந்து உருசிய அரச குடும்பங்களின் பார்வையில், உருசியா மீதான பிரான்சியப் படையெடுப்பை அடுத்த நிகழ்வுகளையும் சார்மன்னர் சமூகத்தில் நெப்போலிய காலத்தின் தாக்கத்தையும் விரிவாக விவரிக்கின்றது. *1805 ஆண்டு* என அறியப்பட்ட இப்புதினத்தின் முந்தைய பதிப்பு *த உருசியன் மெசஞ்சர்* என்ற உருசிய இதழில் 1865க்கும் 1867க்கும் இடையே தொடராக வெளியாயிற்று. இப்புதினம் முழுமையாக 1869இல் பதிக்கப்பட்டது. 2009இல் *நியூஸ்வீக்* வெளியிட்ட *முதல் 100 நூல்களில்* முதலிடத்தைப் பிடித்தது. 2003 ஆம் ஆண்டு நடத்தப்பட்ட பிபிசியின் கருத்துக்கணிப்பொன்றில் 20 இடம் பெற்றிருந்தது.  

டால்ஸ்டாய், *போரும் அமைதியும்* "புதினமல்ல, கவிதையுமல்ல, வரலாற்று பதிவேடுமல்ல" எனக் கூறியுள்ளார். படைப்பின் பெரும்பகுதி, குறிப்பாக பிந்தைய அத்தியாயங்களில், கதை விவரிப்பாக இல்லாமல் மெய்யியல் விவாதமாக உள்ளன. உருசியாவின் சிறந்த இலக்கியப் படைப்பு எந்தவொரு சீர்தரத்திலும் சிக்கிக் கொள்ளக்கூடாது என்றார். எனவே *போரும் அமைதியும்* நூலை டால்ஸ்டாய் "புதினம்" என அழைக்கத் தயங்கினார். அவரது கூற்றுப்படி அவரது முதல் புதினம் *அன்னா கரேனினா* ஆகும்.  
## தமிழில் மொழிபெயர்ப்பு
டி. எஸ். சொக்கலிங்கம் இப்புதினத்தை தமிழில் மொழிபெயர்ப்பு செய்துள்ளார்.  

## மேற்சான்றுகள்
# இந்து விவேக கேந்திரம்

**இந்து விவேக கேந்திரம்** (Hindu Vivek Kendra (HVK) , இந்துத்துவா இயக்க கோட்பாட்டின்படி, ராஷ்டிரிய சுயம்சேவாக் சங்கத்தின் துணை அமைப்பாகும். இந்து சமயத்தின் பல்வேறு பிரிவுகளின் அறிஞர்களைக் கொண்ட இயக்கமாகும். சங்கப் பரிவாரின் ஒரு பிரிவாக உள்ளது.  

## நோக்கங்கள்
இந்து விவேக கேந்திரத்தின் முக்கிய நோக்கங்கள்;  

- இந்துத்துவா கோட்பாட்டை விளக்கும் நூலகங்களை திறப்பது.
- இந்து சமய அறிஞர்களைக் கொண்டு இந்துத்துவா கோட்பாட்டை விளக்கும் நூல்களை எழுதி வெளியிடுதல்
- இந்து சமய நூல்களை ஆய்வு செய்தல் மற்றவர்களுக்கு வழிகாட்டுதல்.
- இந்துத்துவா நூல்களை இந்தியாவிலும் வெளிநாடுகளிலும் கொண்டு செல்லுதல்
# கால்சியம்(I) குளோரைடு



**கால்சியம்(I) குளோரைடு** *(Calcium(I) chloride)* என்பது CaCl என்ற மூலக்கூற்று வாய்ப்பாடு கொண்டுள்ள வேதிச் சேர்மம் ஆகும். நிலைப்புத் தன்மை இல்லாத ஈரணு மூலக்கூறாக இருக்கும் இச்சேர்மம் இயற்கையாகவே வலிமையான அயனிப் பிணைப்பைப் பெற்றுள்ளது. கால்சியம்(I) குளோரைடு பகுதிப்பொருளாக உள்ள ஒரு திண்மநிலைப் பொருள் 1953 ஆம் ஆண்டில் கண்டுபிடிக்கப்பட்டதாக அறிக்கை இருக்கிறது. இருந்தபோதிலும் அதற்குப் பின்னர் மேற்கொள்ளப்பட்ட முயற்சிகள் யாவும் தோல்வியிலேயே முடிந்துள்ளன
# இரட்டைத் தேங்காய் மரம்



**இரட்டைத் தேங்காய் மரம்** (*Lodoicea*; கடல் தேங்காய்) என்பது பனைக்குடும்பத்திலுள்ள ஒரு தோற்றமுள்ள இனத் தாவரமாகும். இதில் *லோடிசியா மல்டிவிகா* (*Lodoicea maldivica*) ஒரே ஒரு இனம் உள்ளது. இது சீசெல்சுவில் உள்ள தீவுகளுக்குரிய தாவரமாகும். இதன் விதையானது, உலகிலேயே அதிக எடைக் கொண்டதாகும். ஒரு விதையின் நீளம் 12 அங்குலம், அகலம் 3 அடி, எடை 20 எடைவரை கிலோ இருக்கும். இது இந்நிலையை அடைய இருபது வருடங்கள் ஆகும். இந்தியாவில் மாகே பயிரியல் பூங்காவிலும், கோவையில் அருங்காட்சியகத்திலும் காணலாம்.  


- Listed as Endangered
- Arkive: *Lodoicea maldivica*
- Palm Society of Australia: *Lodoicea maldivica* description and photo gallery
- Hutchinson, 1959, *The Families of Flowering Plants* (2nd ed.)
- Fleischer-Dogley, F. (2006). *Towards sustainable management of Lodoicea maldivica (Gmelin) Persoon,* PhD thesis, University of Reading, UK.

## வெளி இணைப்பு
-
# மலேசிய மரபுச்சின்னம்


**மலேசிய மரபுச் சின்னம்**, (மலாய்: *Jata Negara Malaysia*; ஆங்கிலம்: *Coat of arms of Malaysia*) என்பது மலேசியாவின் பாரம்பரியச் சின்னமாகும். மத்தியில் ஒரு சின்னம் பொறித்த கேடயம்; இரண்டு புலிகள்; ஒரு பிறை; பதினான்கு முனை கொண்ட நட்சத்திரம்; குறிக்கோளுரை ஆகியவற்றை உள்ளடக்கிய ஒரு மரபுச் சின்னம்.  

மலேசியாவின் தற்போதைய சின்னம் பிரித்தானியக் குடியேற்றவாத ஆட்சியின் கீழ் இருந்த மலாய் நாடுகளின் கூட்டமைப்பின் மரபுச் சின்னத்தின் வழி வந்தது ஆகையால், தற்போதைய சின்னம் ஐரோப்பிய கட்டிய நடைமுறைகளை ஒத்துள்ளது.  

மலேசிய மரபுச் சின்னம், இரண்டு புலிகளால் பாதுகாக்கப்பட்ட கேடயத்தைக் கொண்டுள்ளது. அதன் மேலே 14 புள்ளிகள் கொண்ட "கூட்டரசு நட்சத்திரம்"; மஞ்சள் நிற பிறை கொண்ட ஒரு முகடு; உள்ளன. மேலும் கீழே ஒரு பொன்மொழி பொறிக்கப்பட்டு உள்ளது.  

## வரலாறு

ஐக்கிய இராச்சியத்தின் காலனித்துவ ஆட்சியின் கீழ், *கூட்டரசு மலாய் மாநிலங்கள்* (Federated Malay States (FMS) உருவானதில் இருந்து, மலேசிய மரபுச் சின்னத்தின் தோற்றம் அறியப்படுகிறது.  

1895-ஆம் ஆண்டில் கூட்டரசு மலாய் மாநிலங்களின் கொடி அறிமுகமானது. அப்போது அந்தச் சின்னம் மலேசிய மரபுச் சின்னமாக ஏற்றுக் கொள்ளப்பட்டது. அந்தச் சின்னம் 1895 முதல் 1948 வரையில்; அதாவது மலாயா கூட்டமைப்பு உருவாக்கம் வரை பயன்பாட்டில் இருந்தது.  

## காட்சியகம்
# ஜோ யுங்-சுக்



**ஜோ யுங்-சுக்** (பிறப்பு: திசம்பர் 26, 1980) ஒரு தென் கொரியா நாட்டு நடிகர் ஆவார். இவர் கிங் 2 ஹார்ட்ஸ், ஓ மை ஹோச்டேச்ஸ் போன்ற சில தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் பல திரைப்படங்களிலும் மற்றும் பல மேடை நாடகங்களிலும் நடித்துள்ளார் என்பது குறிப்பிடத்தக்கது.
# லீ டோங்-கன்



*'லீ டோங்-கன்* (பிறப்பு: 26 ஜூலை 1980) ஒரு தென் கொரியா நாட்டு நடிகர் மற்றும் பாடகர் ஆவார். இவர் ஸ்வீட் 18, லவ்வர்ஸ் இன் பாரிஸ், சூப்பர் டாடி 10 போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். மற்றும் இவர் சில திரைப்படங்களிலும் நடித்துள்ளார் என்பது குறிப்பிடத்தக்கது.
# கோவிலூர் ஆதீனம்

**கோவிலூர் ஆதீனம்** அல்லது **கோவிலூர் மடம்** காரைக்குடி அருகில் கோவிலூரில் உள்ள ஓரு வேதாந்த மடம். இந்த மடமே பல்வேறு வேதாந்த நூல்களைத் தமிழில் முதன் முதலில் மொழி பெயர்த்ததாக அறியப்படுகிறது.  

## வரலாறு
இந்த மடம் முதன் முதலில் கோவிலூர் ஆண்டவர் என்றழைக்கப்படும் முத்துராமலிங்க ஞானதேசிகர் மூலம் தொடங்கப்பட்டது. இந்த மடம் கொற்றவாளீஸ்வரர் கோவில் அருகில் இவரால் அமைக்கப்பட்டது. இவர் இந்தக் கோவிலின் சில திருப்பணிகளை மேற்கொண்டார். இத்திருப்பணி வீரப்ப ஞானதேசிகரால் முடிக்கப்பட்டது. இந்த மடத்தின் அதிபதிகள் நாட்டுக்கோட்டை நகரத்தார் சமூகத்தைச் சேர்நவர்கள்.  

## செயல்பாடுகள்
- வேத பாடசாலை
- திருமுறைக் கல்லூரி
- சிற்பக் கல்லூரி
- இசைக் கல்லூரி
# கொய்யா (மரம்)



**கொய்யா** (*Psidium guajava*, *common guava*) இது இலகுவாக பூச்சிகளால், பொதுவாக தேனீக்களினால் மகரந்தச் சேர்க்கைக்கு உள்ளாகிவிடும்.  

## மரம்

இறைச்சியைப் புகைக்க கொய்யா மரம் ஹவாயில் பொதுவாகப் பயன்படுத்தப்படுகிறது. இதன் மரம் பூச்சிகள், பங்கசுத்தாக்கங்களில் இருந்து தடுப்பான விளங்குகிறது. காய்ந்த அடர்த்தியுள்ள 670&nbsp;kg/m3 உள்ள மரம் நையீரியாவில் கூரை வளையாகப் பயன்படுத்தப்படுகிறது.  


## வெளி இணைப்பு

- Guava: a nutritious tropical fruit
# கால்சியம் சயனமைடு


## தயாரிப்பு
கால்சியம் கார்பைடில் இருந்து கால்சியம் சயனமைடு தயாரிக்கப்படுகிறது. கார்பைடு தூளை மின்னுலையில் இட்டு பலமணி நேரம் நைட்ரசன் வாயுவைச் செலுத்தியபடி சுமார் 1000 பாகை செ வெப்பநிலைக்கு சூடாக்கினால் கால்சியம் சயனமைடு கிடைக்கிறது. விளைபொருளை சூழல் வெப்பநிலைக்கு குளிரவைத்து வினையில் ஈடுபடாமல் எஞ்சியிருக்கும் கார்பைடு தண்ணீர் மூலமாக எச்சரிக்கையுடன் வெளியேற்றப்படுகிறது.  

:CaC<sub>2</sub> + N<sub>2</sub> → CaCN<sub>2</sub> + C (ΔHƒ°= –69.0 kcal/mol at 25 °C)  

இவ்வினை பெரிய எஃகு கொள்கலன்களில் மேற்கொள்ளப்படுகிறது. மின்னேற்றம் பெற்ற கார்பன் வினைப்படுபொருள்களை சிவக்கும் அளவிற்கு சூடாக்குகிறது. வளிமண்டல அழுத்தம் 2 என்ற அளவில் நைட்ரசன் வாயு உட்செலுத்தப்படுகிறது.  

R3m இடக்குழு மற்றும் a = 3.67, c = 14.85 (.10−1 nm) என்ற சட்டகமாறிலி மதிப்புகளுடன் கால்சியம் சயனமைடு அறுங்கோண வடிவத்தில் படிகமாகிறது.  

## பயன்கள்

விவசாயத்தில் உரமாகப் பயன்படுவதுதான் கால்சியம் சயனமைடின் முக்கியமான பயனாகும்.. இது நீருடன் சேர்ந்து சிதைவடைந்து அமோனியாவை வெளியேற்றுகிறது  

: CaCN<sub>2</sub> + 3 H<sub>2</sub>O → 2 NH<sub>3</sub> + CaCO<sub>3</sub>  

சோடியம் கார்பனேட்டுடன் இணைத்து சோடியம் சயனைடு தயாரிக்கவும் கால்சியம் சயனமைடு உதவுகிறது.  
: CaCN<sub>2</sub> + Na<sub>2</sub>CO<sub>3</sub> + 2C → 2 NaCN + CaO + 2CO  

தங்கச் சுரங்கத்தில் சயனைடு செயல்முறையில் இச்சோடியம் சயனைடு பயன்படுத்தப்படுகிறது. மேலும் இது கால்சியம் சயனைடு மற்றும் மெலாமைன் முதலியனவற்றைத் தயாரிக்கவும் பயன்படுகிறது.  

கால்சியம் சயனமைடை நீராற்பகுத்தல் வினைக்கு உட்படுத்தினால் சயனமைடு உருவாகிறது.  

:CaCN<sub>2</sub> + H<sub>2</sub>O + CO<sub>2</sub> → CaCO<sub>3</sub> + H<sub>2</sub>NCN  

இவ்வேதி மாற்றம் பெரும்பாலும் நீர்மக் குழம்பு நிலையிலேயே நிகழ்த்தப்படுகிறது. ஆதலால் வர்த்தகத்திலும் இது நீர்த்த கரைசலாகவே விற்பனை செய்யப்படுகிறது.  

கார்பன் டை ஆக்சைடு முன்னிலையில் . கால்சியம் சயனமைடுடன் ஐதரசன் சல்பைடைச் சேர்த்து வினை புரிய வைப்பதால் தையோ யூரியா தயாரிக்கலாம்.  

எஃகு தயாரிப்பின் போது எஃகுடன் நைட்ரசனைச் சேர்த்து உலோகக் கலவை தயாரிக்கும் வினையிலும் கால்சியம் சயனமைடு உதவுகிறது
# நீர்க்குமளி



**நீர்க்குமளி**, **சம்பு** அல்லது **ஜம்பு** (தாவர வகைப்பாடு : *Syzygium samarangense*; *Jambu*) என்பது பெரும் சுந்தா தீவுகள், மலாய் தீபகற்பம், அந்தமான் நிக்கோபார் தீவுகள் ஆகிய இடங்களை தாயகமாகக் கொண்டதும், தற்போது பரவலாக பல வெப்ப வலயங்களில் பயிரிடப்படும், "மிர்டாகே" இன தாவரமாகும்.  


## வெளி இணைப்பு
-
# வார்ப்புரு:Malaysian general election parliament results, 2013

*'மலேசியாவில் 2013 மே 5 இல் நடந்த *மக்களவைத்'' தேர்தல் முடிவுகள்  
|-  
! colspan=4 | கட்சி (கூட்டணி)  
! |வாக்குகள்  
! |வாக்கு %  
! |இடங்கள்  
! |வாக்கு %  
! |+/–  
|-  
|-  
| |  
| | தேசிய முன்னணி||BN||**5,237,699**||**47.38**||**133**||**59.91**||**7***  
|-  
| |  
| |<span>அம்னோ||UMNO||3,252,484||29.42||88||39.64||9  
|-  
| |  
| |<span>மலேசிய சீனர் சங்கம்||MCA||867,851||7.85||7||3.15||8  
|-  
| |  
| |<span>மலேசிய இந்திய காங்கிரசு||MIC||286,629||2.59||4||1.80||1  
|-  
| |  
| |<span>ஐக்கிய பாரம்பரிய பூமிபுத்ரா கட்சி||PBB||232,390||2.10||14||6.31||  
|-  
| |  
| |<span>மலேசிய மக்கள் இயக்கக் கட்சி||Gerakan||191,019||1.73||1||0.45||1  
|-  
| |  
| |<span>சரவாக் ஐக்கிய மக்கள் கட்சி||SUPP||133,603||1.21||1||0.45||5  
|-  
| |  
| |<span>ஐக்கிய சபா கட்சி||PBS||74,959||0.68||4||1.80||1  
|-  
| |  
| |<span>சரவாக் மக்கள் கட்சி||PRS||59,540||0.54||6||2.70||  
|-  
| |  
| |<span>சரவாக் முற்போக்கு ஜனநாயக கட்சி||SPDP||55,505||0.50||4||1.80||  
|-  
| |  
| |<span>ஐக்கிய பாசோக்மோமோகான் கடாசான் மூருட் அமைப்பு||UPKO||53,584||0.48||3||1.35||1  
|-  
| |  
| |<span>Liberal Democratic Party||LDP||13,138||0.12||0||0.00||1  
|-  
| |  
| |<span>ஐக்கிய சபா மக்கள் கட்சி||PBRS||9,467||0.09||1||0.45||  
|-  
| |  
| |<span>மக்கள் முற்போக்குக் கட்சி||PPP||7,530||0.07||0||0.00||  
|-  
|-  
| |  
| | மக்கள் கூட்டணி||PR||**5,623,984**||**50.87**||**89**||**40.09**||**7**  
|-  
| |  
| |<span>மக்கள் நீதிக் கட்சி||PKR||2,254,328||20.39||30||13.51||1  
|-  
| |  
| |<span>ஜனநாயக செயல் கட்சி||DAP||1,736,267||15.71||38||17.12||10  
|-  
| |  
| |<span>மலேசிய இஸ்லாமிய கட்சி||PAS||1,633,389||14.78||21||9.46||2  
|-  
| |  
| |மாநில சீர்திருத்தக் கட்சி||STAR||45,386||0.41||0||0.00||  
|-  
| |  
| |அகில மலேசிய இஸ்லாமிய முன்னணி||Berjasa||31,835||0.29||0||0.00||  
|-  
| |  
| |சரவாக் தொழிலாளர் கட்சி||SWP||15,630||0.14||0||0.00||  
|-  
| |  
| |சபா முற்போக்கு கட்சி||SAPP||10,099||0.09||0||0.00||2  
|-  
| |  
| |Love Malaysia Party||PCM||2,129||0.02||0||0.00||  
|-  
| |  
| |மலேசிய மக்கள் பொதுநலக் கட்சி||KITA||623||0.01||0||0.00||  
|-  
| |  
| |மலேசிய ஐக்கிய மக்கள் கட்சி||பெர்சமா||257||0.00||0||0.00||  
|-  
| |  
| |சுயேட்சைகள்||IND||86,935||0.79||0||0.00||  
|-  
| |செல்லுபடியான வாக்குகள்||11,054,577|||  
|-  
| |பழுதடைந்த வாக்குகள்|202,570  
|-  
| |**மொத்த வாக்குகள்** (84.84%)||**11,257,147**||**100.0**||**222**||**100.0**||  
|-  
| |வாக்களிக்காதோர்||2,010,855|||  
|-  
| |**பதிவு செய்த வாக்காளர்கள்**||**13,268,002**  
|-  
| |சாதாரண வாக்காளர்கள்||12,885,434  
|-  
| |தொடக்க வாக்காளர்கள்||235,826  
|-  
| |அஞ்சல் வாக்குகள்||146,742  
|-  
| |**வாக்கு வயது** (21 இற்கும் மேற்பட்டோர்)||**17,883,697**  
|-  
| |**மலேசிய மக்கள் தொகை**||**29,628,392**  
|-  
| colspan=9 |  
மூலம்: Election Commission of Malaysia  

மூலம்: Nohlen et al.  
|}
# சோபியா அஷ்ரப்

**சோபியா அஷ்ரப்** (*Sofia Ashraf*) என்பவர் இந்திய ராப் இசைப் பாடகர் ஆவார். போபால் விஷக் கழிவுகள், கொடைக்கானல் பாதரசக் கழிவுகள் உள்ளிட்ட சமூகப் பிரச்சனைகளைப் பேசுகிற ஆக்கங்கள் இவருடையவை. சோபியா ஓகில்வி & மேதர் என்ற பன்னாட்டு விளம்பர நிறுவனத்தில் படைப்பூக்க மேற்பார்வையாளராகப் பணிபுரிந்தவர்.  

## பிறப்பும் வளர்ப்பும்
சோபியா அஷ்ரப் தமிழ்நாட்டில் சென்னையில் பிறந்து வளர்ந்தவர்.  

## பணிகளும் படைப்பும்
### "விடாது கொடைக்கானல்" பாடல்
ஜூலை 2015-இல் இவர் வெளியிட்ட "விடாது கொடைக்கானல்" (Kodaikanal Won’t) என்ற இசைப்பாடல் மிகுந்த கவனம் பெற்றது. நிக்கி மினாஜின் புகழ்பெற்ற அனகோண்டா பாடலைப் பகடிசெய்து எடுக்கப்பட்ட இந்தப் பாடல் யுனிலிவர் நிறுவனத்தின் தலைமை செயல் அலுவலரே உடனடியாகப் பதிலளிக்கும் கட்டாயத்தை ஏற்படுத்தியது. கொடைக்கானலில் செயல்பட்டு வந்த, யுனிலிவர் நிறுவனத்துக்குச் சொந்தமான வெப்பமானி தயாரிக்கும் ஆலையின் பாதரசக்கழிவு பிரச்சனை குறித்த உலகளாவிய கவனத்தை ஈர்த்தது.  

யுனிலிவர் குழுமத்தின் இந்தியத் துணைநிறுவனமான இந்துஸ்தான் யுனிலிவருக்குச் சொந்தமான அந்த ஆலை கொடைக்கானலில் 1983-ம் ஆண்டு தொடங்கப்பட்டது. அந்நிறுவனம் போதிய பாதுகாப்பு உபகரணங்களின்றி வெறும் கையால் பாதரசத்தைக் கையாளுவது உட்பட பல ஆபத்தான பணிகளை தன் ஊழியர்களை மேற்கொள்ள வைத்ததாகவும், அதனால் அவர்கள் பல்வேறு நோய் பாதிப்புகளுக்கும், உயிரிழப்புக்கும் ஆளாகி வந்ததாகவும் எழுந்த குற்றச்சாட்டுகளையும், போராட்டங்களையும் தொடர்ந்து 2001-ம் ஆண்டு இழுத்து மூடப்பட்டது. மூடப்பட்ட தொழிற்சாலையில் இருந்த 50 டன் பாதரச கழிவுகள் கொடைக்கானல் நட்சத்திர வடிவ ஏரி, பேரிஜம் ஏரி போன்ற நீர்நிலைகளிலும், வனப்பகுதிகளிலும் கொட்டப்பட்டுள்ளதாகவும், ஆலை வளாகத்திலும் பாதரச கழிவுகள் அகற்றப்படாமல் உள்ளதாகவும் குற்றச்சாட்டுகள் நீடித்துவரும் நிலையில் பாதிக்கப்பட்ட மக்களுக்கு போதிய இழப்பீடு வழங்கக் கோரி, லண்டனில் உள்ள சிறப்பு நீதிமன்றத்தில் வழக்குத் தொடரப்பட்டுள்ளது. இப்பிரச்சனை குறித்த விழிப்புணர்வை ஏற்படுத்தும் வகையில் சூழலியாலாளர் நித்தியானந்த் ஜெயராமன் உள்ளிட்டவர்கள் செயலாற்றும் அரசுசாரா தொண்டு நிறுவனமான 'வெட்டிவேர்' கூட்டமைப்பின் சார்பில் "விடாது கொடைக்கானல்" பாடல் ஒரே நாளில் படமாக்கப்பட்டது.  

### திரைப்படங்களில்
மரியான் படத்தில் வரும் 'சோனாப்பரியா' பாடல், இனிமே இப்படித்தான் படத்தில் வரும் 'அட அத்தனை அழகையும் ஒண்ணாக்கி' உள்ளிட்ட திரைப்படப் பாடல்களில் பங்கேற்றிருக்கிறார் .  

### பிற
ஹிப் ஹாப் தமிழன் குழுவின் "கிளப்புல, மப்புல" பாடல் பெண்களை மட்டுமல்லாது ராப் இசையையுமே இழிவுபடுத்துவதாக உள்ளதென்று கூறி அதற்குப் போட்டியாக தனது "பீட்டர் காபி" இசைக்குழு மூலம் ஒரு வலைதளப் போராட்ட காணொளித் தொகுப்பை வெளியிட்டார்.
# சாந்த்ராகாச்சி தொடருந்து நிலையம்



**சாந்த்ராகாச்சி சந்திப்பு**, இந்திய ரயில்வேயின் தென்கிழக்கு மண்டலத்துக்கு உட்பட்டது. இது மேற்கு வங்காளத்தில் உள்ள சாந்த்ராகாச்சியில் உள்ளது.  

## வண்டிகள்
இந்த சந்திப்பில் நின்று செல்லும் வண்டிகள்:  
- 18010 சாந்த்ராகாச்சி விரைவுவண்டி
- 18009 அஜ்மேர் விரைவுவண்டி
- 12840 ஹவுரா மெயில்
- 12864 ஹவுரா விரைவுவண்டி
- 12842 கோரமண்டல விரைவுத் தொடர்வண்டி
- 12859 கீதாஞ்சலி எக்ஸ்பிரஸ்
- 22808 சென்னை - சாந்திரகாச்சி அதிவிரைவு வண்டி
# பேகம்பேட்டை தொடருந்து நிலையம்

பேகம்பேட்டை தொடருந்து நிலையம், இந்தியாவின் ஐதராபாத் நகரத்தில் அமைந்துள்ளது. அமீர்ப்பேட்டை, கிரீன்லேண்ட்ஸ், சோமாஜிகுடா போன்ற பகுதிகளுக்கு அருகில் உள்ளது.  

## தொடர்வண்டிகள்
இந்த வழியாக செல்லும் வண்டிகள்:  
### அதிவிரைவுவண்டிகள்
- 12025/26 சிகிந்தராபாத் - புனே சதாப்தி விரைவுவண்டி
- 12591/92 கோரக்பூர் - பெங்களூர் சிட்டி விரைவுவண்டி
- 12701/02 ஐதராபாத் - மும்பை சிஎஸ்‌டி உசேன் சாகர் விரைவுவண்டி
- 12735/36 சிகிந்த்ராபாத் - யஸ்வந்தபூர் கரீப் ரத் விரைவுவண்டி
- 12747/48 விகாராபாத் - குண்டூர் பல்நாடு விரைவுவண்டி

### விரைவுவண்டிகள்
- 11019/20 புவனேஸ்வர் - மும்பை சிஎஸ்‌டி கோணார்க் விரைவுவண்டி
- 17001/02 சிகந்தராபாத்- சீரடி விரைவுவண்டி
- 17003/04 ஐதராபாத் - கோல்ஹாபூர் விரைவுவண்டி
- 17009/10 ஐதராபாத் - பீதர் இண்டர்சிட்டி விரைவுவண்டி
- 17013/14 ஐதராபாத் - புனே விரைவுவண்டி
- 17017/18 ராஜ்‌கோட் சிகிந்தராபாத் விரைவுவண்டி
- 17031/32 ஐதராபாத் - மும்பை சிஎஸ்‌டி விரைவுவண்டி
- 17205/06 காக்கிநாடா - சீரடி விரைவுவண்டி
- 17207/08 விஜயவாடா - சிரடி விரைவுவண்டி
- 17429/30 ஐதராபாத் - திருப்பதி ராயலசீமா விரைவுவண்டி
- 19201/02 சிகந்தராபாத் - போர்‌பந்தர் விரைவுவண்டி

### பயணியர் வண்டிகள்
- 57129/30 ஐதராபாத் - பீஜாப்பூர் - பொல்லாரம் பயணியர் வண்டி
- 57155/56 ஐதராபாத் - குல்பர்கா பயணியர் வண்டி
- 57517/18 ஐதராபாத் - தாண்டூர் பயணியர் வண்டி
- 57547/48 ஐதராபாத் - பூர்ணா பயணியர் வண்டி
- 57549/50 ஐதராபாத் - ஔரங்காபாத் பயணியர் வண்டி
- 57605/06 சிகந்தராபாத் - விகாராபாத் பயணியர் வண்டி
- 57659/60 பலக்‌நாமா - ஷோலாபூர் / குல்பர்கா பயணியர் வண்டி
# ஈறு அழற்சி


**ஈறு அழற்சி** (Gingivitis) என்பது பல் ஈறுகளில் அழற்சியை ஏற்படுத்தும், திசுக்களில் அழிவை ஏற்படுத்தாத பல்முரசு நோயாகும். பொதுவாக ஈறு அழற்சியானது பற்களின் மேற்பரப்பில் படியும் பாக்டீரிய நுண்ணுயிர் படலங்களுக்கெதிராக (பற்காரை) விளையும் எதிர்வினைகளால் ஏற்படுவதாகும். இதைப் பற்படலத்தினால் தூண்டப்பட்ட ஈறு அழற்சி எனலாம். ஈறு அழற்சி நிலை மீளாமாற்றமல்ல. நல்ல வாய் சுகாதார முறைகளைப் பின்பற்றுவதன் மூலம் ஈறு அழற்சியிலிருந்து விடுபடலாம். என்றாலும், சிகிச்சையளிக்காவிட்டாலோ, அழற்சியினைக் கட்டுபடுத்தப்படாமல் இருந்தாலோ பல்திசு அழிவை ஏற்படுத்தி, பற்குழி எலும்பை உறிஞ்சும் பல்சூழ்திசு அழற்சியாக (Periodontitis) இது மாறி பல் இழப்பை ஏற்படுத்தும் நிலை ஏற்பட்டுவிடும்.  

சில மனிதர்களில் அல்லது பல்லின் சிலப் பகுதிகளில் ஈறு அழற்சியானது பல்சூழ்திசு அழற்சியாக எப்போதும் மாறுவது கிடையாது. எனினும், ஈறு அழற்சி எப்போதும் பல்சூழ்திசு அழற்சி வருவதற்கு முன் ஏற்படுகின்றது என்று ஆய்வுத் தரவுகள் குறிப்பிடுகின்றன.
# புரி தொடருந்து நிலையம்



**புரி தொடருந்து நிலையம்**, இந்திய மாநிலமான ஒடிசாவின் புரியில் உள்ளது. இங்கு நாள்தோறும் 92 தொடர்வண்டிகள் வந்து செல்கின்றன. ஒவ்வொரு நாளும் ஏறத்தாழ 138,000 பயணிகள் வந்து செல்கின்றனர்.  

அதிக மக்கள் பயன்படுத்தும் முதன்மையான 100 தொடர்வண்டி நிலையங்களில் இதுவும் ஒன்று.  

## தொடர்வண்டிகள்
இங்கு நின்று செல்லும் வண்டிகளில் சில  
- புரி ராவுர்கேலா பயணியர் வண்டி
- புரி பிகானேர் விரைவுவண்டி
- 18477 கலிங்கா - உத்கள் விரைவுவண்டி
- 08401 புரி - சாந்த்ராகாச்சி விரைவுவண்டி
- 12801 புருஷோத்தம் அதிவிரைவுவண்டி
- 18410 ஸ்ரீ ஜகன்னாதர் விரைவுவண்டி
# மலேசிய மேலவை


**மேலவை** (*Senate*) அல்லது **டேவான் நெகாரா** (*Dewan Negara*, மலாய் மொழியில் *தேசியப் பேரவை*) என்பது ஈரவைகளைக் கொண்ட மலேசிய நாடாளுமன்றத்தின் மேலவை ஆகும். மற்றையது டேவான் ராக்யாட் அல்லது கீழவை அல்லது மக்களவை என அழைக்கப்படுகிறது.  

70 உறுப்பினர்களைக் கொண்ட மேலவையில், மாநிலம் ஒவ்வொன்றிலும் இருந்தும் இருவராக 26 பேர் தேர்ந்தெடுக்கப்படுகின்றனர். இவர்களை விட 44 பேர் மன்னரால் நியமிக்கப்படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப்படுகின்றனர்.  

இரு அவைகளும் தலைநகர் கோலாலம்பூரில் உள்ள நாடாளுமன்ற வளாகத்தில் கூடுகின்றன. கீழவையான மக்களவையில் சமர்ப்பிக்கப்படும் சட்டமூலங்கள் மேலவையினால் மறு ஆய்வு செய்யப்படுகின்றன. இரண்டு அவைகளாலும் ஏற்றுக் கொள்ளப்படும் சட்டமூலங்கள் மன்னரின் ஒப்புதலுக்கு அனுப்பப்படும். ஆனாலும், சட்டமூலம் ஒன்று மேலவையினால் ஏற்றுக் கொள்ளப்படாத பட்சத்தில், அச்சட்டமூலம் ஓராண்டுக்குப் பின்னரே மன்னருக்கு சமர்ப்பிக்கப்படும்.  

## தற்போதைய நிலை
2015 சூலை 29 இன் படி அரசியல் கட்சிகள் வாரியாக மேலவை உறுப்பினர்கள் வருமாறு::  
| கட்சிகள்/கூட்டணி | சட்டமன்றங்களினால்
தேர்தெடுக்கப்பட்டோர் | மன்னரால்
நியமிக்கப்பட்டோர் | மொத்த இடங்கள் |  |
| --- | --- | --- | --- | --- |
| align= தேசிய முன்னணி
(BN): | 19 | 36 | 55 |  |
| align=<span>அம்னோ
<span>(UMNO) | 11 | 20 | 31 |  |
| align=<span>மலேசிய சீனர் சங்கம்
<span>(MCA) | 5 | 5 | 10 |  |
| align=<span>மலேசிய இந்திய காங்கிரசு
<span>(MIC) | 0 | 5 | 5 |  |
| align=<span>ஐக்கிய பாரம்பரிய பூமிபுத்ரா கட்சி
<span>(PBB) | 2 | 0 | 2 |  |
| align=<span>மலேசிய மக்கள் இயக்கக் கட்சி
<span>(Gerakan) | 0 | 1 | 1 |  |
| align=<span>தாராண்மைவாத சனநாயகக் கட்சி
<span>(LDP) | 0 | 1 | 1 |  |
| align=<span>ஐக்கிய சபா கட்சி
<span>(PBS) | 0 | 1 | 1 |  |
| <span>மக்கள் முற்போக்குக் கட்சி
<span>(PPP) | 0 | 1 | 1 |  |
| <span>சரவாக் மக்கள் கட்சி
<span>(PRS) | 0 | 1 | 1 |  |
| <span>சரவாக் ஐக்கிய மக்கள் கட்சி
<span>(SUPP) | 0 | 1 | 1 |  |
| <span>ஐக்கிய பாசோக்மோமோகான் கடாசான் மூருட் அமைப்பு
<span>(UPKO) | 1 | 0 | 1 |  |
| align=ஜனநாயக செயல் கட்சி
<span>(DAP) | 2 | 0 | 2 |  |
| align=மலேசிய இஸ்லாமிய கட்சி
<span>(PAS) | 2 | 0 | 2 |  |
| align=மக்கள் நீதிக் கட்சி
<span>(PKR) | 2 | 0 | 2 |  |
| align=மலேசிய இந்திய முசுலிம் காங்கிரசு
(KIMMA) | 0 | 1 | 1 |  |
| align=மலேசிய இந்திய ஐக்கியக் கட்சி
(MIUP) | 0 | 1 | 1 |  |
| align=சுயேட்சை
(IND) | 0 | 4 | 4 |  |
| 'மேலவை உறுப்பினர்களின் தற்போதைய எண்ணிக்கை''' | **25** | **42** | **67** |  |
| align= வெற்றிடங்கள் | 1 | 2 | 3 |  |
| 'மேலவையின் மொத்த இடங்கள்''' | **26** | **44** | **70** | } |
# பொட்டாசியம் புளோரைடு


**பொட்டாசியம் புளோரைடு** *(Potassium fluoride)* என்பது KF என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். தயாரிப்பு பயன்பாடுகளுக்காகவும் , வேதியியலுக்காகவும் புளோரைடு அயனிகளை வழங்கக்கூடிய மூலச் சேர்மங்களில் ஐதரசன் புளோரைடுக்கு அடுத்ததாக நிற்பது பொட்டாசியம் புளோரைடு ஆகும். கார ஆலைடான இச்சேர்மம் இயற்கையில் அரிய கனிமமாக விளங்கும் கார்பபைட் வடிவில் கிடைக்கிறது. பொட்டாசியம் புளோரைடு கரைசல்கள் கரையக்கூடிய புளோரோ சிலிக்கேட்டுகளை உருவாக்கும் என்பதால் அவை கண்ணாடியை அரிக்கும் தன்மை கொண்டுள்ளன. ஐதரசன் புளோரைடு பொட்டாசியம் புளோரைடை விட வினைத்திறன் மிக்கது ஆகும்.  

## தயாரிப்பு
பொட்டாசியம் கார்பனேட்டை அதிக அளவு ஐதரோ புளோரிக் அமிலத்தில் கரைத்தால் பொட்டாசியம் இருபுளோரைடு கரைசல் கிடைக்கிறது. இக்கரைசலை ஆவியாக்கினால் பொட்டாசியம் இருபுளோரைடு படிகங்கள் தோன்றுகின்றன. இப்படிகங்களை சூடாக்குவதால் பொட்டாசியம் புளோரைடு உருவாகிறது.  

: K<sub>2</sub>CO<sub>3</sub> + 4HF → 2KHF<sub>2</sub> + CO<sub>2</sub>↑ + H<sub>2</sub>O  
: KHF<sub>2</sub> → KF + HF↑  

இவ்வுப்பைத் தயாரிக்க கண்ணாடி அல்லது பீங்கான் பாத்திரங்கள் பயன்படுத்தக்கூடாது. ஐதரசன் புளோரைடு தயாரிப்பது போல வெப்பம் தாங்கும் நெகிழிகள் அல்லது பிளாட்டினம் கலன்கள் பயன்படுத்த வேண்டும். ஏனெனில் பொட்டாசியம் புளோரைடு கண்ணாடி பீங்கான் முதலியவற்றை அரிக்கும் தன்மை கொண்டது ஆகும்.  

## பயன்கள்
கரிம வேதியியலில், குளோரோகார்பன்களை புளோரோகார்பன்களாக மாற்றும் வினைகளில் பொட்டாசியம் புளோரைடு பயன்படுகிறது. இவ்வினை பிங்கெல்சிடெய்ன் வினை எனப்படுகிறது. இவ்வகை வினைகளில் பொதுவாக இருமெத்தில் பார்மமைடு, எத்திலீன் கிளைக்கால் மற்றும் இருமெத்தில் சல்பாக்சைடு போன்ற முனைவுக் கரைப்பான்கள் மட்டுமே பயன்படுத்தப்படும்.  

## முன்பாதுகாப்பு
புளோரைடு அயனிகளை வழங்கும் மற்ற மூலங்கள் போலவே பொட்டாசியம் புளோரைடும் நச்சுத் தன்மை வாய்ந்ததாகும். மனிதர்களுக்கான இதனுடைய கொல்லும் அளவு குறைவாக இருந்தாலும் இது நச்சுப்பொருளாகவே கருதப்படுகிறது. இதை உட்கொள்வதும் சுவாசிப்பதும் மிகுந்த தீங்கு விளைவிக்கும் செயல்களாகும். தோலின்மீது பட நேர்ந்தால் கடுமையான தீப்புண்களை உருவாக்கும்.
# பட்னா சந்திப்பு



**பட்னா சந்திப்பு**, (*PNBE*), பீகாரின் பட்னா மாவட்டத்தில் உள்ள பட்னாவில் உள்ளது. இங்கு பத்து நடைமேடைகள் உள்ளன.  

## தொடர்வண்டிகள்
- 22424 புது தில்லி - திப்ருகர் ராஜ்தானி எக்ஸ்பிரஸ்
- 19049 பாந்திரா - பட்னா விரைவுவண்டி
- 12306 புது தில்லி - ஹவுரா ராஜ்தானி எக்ஸ்பிரஸ்
- 12351 ஹவுரா - தானாபூர் விரைவுவண்டி
- 16359 எர்ணாகுளம் - பட்னா விரைவுவண்டி
- 15281 கோசி விரைவுவண்டி
- 18622 பாடலிபுத்ரா விரைவுவண்டி
- 15713 கட்டிஹார் - பட்னா இன்டர்சிட்டி விரைவுவண்டி
- 14055 பிரம்மபுத்ரா மெயில்

## மேலும் பார்க்க
- பட்னா மெட்ரோ